Andrea Dworkin

Andrea Rita Dworkin (–) var en amerikansk radikal feminist, forfatter og aktivist, bedst kendt for sin kritik af pornografi, som hun knyttede til voldtægt og andre former for vold mod kvinder.

Dworkin var antikrigsaktivist og anarkist sidst i 1960'erne og skrev 10 bøger om radikal feministisk teori og praksis. I slutningen af 1970'erne og 1980'erne blev hun kendt som talskvinde for den feministiske bevægelse mod pornografi og for hendes værker om pornografi og seksualitet, især Pornography: Men Possessing Women (1981) og Intercourse (1987), hendes to bedst kendte bøger.

Baggrund
Dworkin var efterkommer af russiske og ungarske jøder, der var flygtet til USA. Hendes far var skolelærer og begge forældre var socialister. At hendes mor, Sylvia, gik ind for brug af prævention, længe før dette var udbredt, inspirerede Dworkin til også at være forkæmper senere i livet, fortalte Dworkin i erindringsbogen Heartbreak fra 2002. 
Da hun gik i sjette klasse begyndte hun at skrive noveller og digte, hun var især inspireret af Allen Ginsberg. 
Dworkin blev uddannet i litteratur fra Bennington College i Vermont. Som studerende blev hun arrestereret under en anti-vietnamkrig demonstration og mishandlet under kropsvisitering. Efterfølgende klagede hun over behandlingen og sagen fik stor mediedækning, hvilket udløste en lang offentlig debat om behandlingen af indsatte i fængsler. Under hendes studier boede Dworkin et år på Kreta, hvor hun blandt andet skrev sit berømte digt Notes on a Burning Boyfriend til Norman Morrison, der havde sat ild på sig selv i protest mod Vietnamkrigen.

Liv i Holland 
Som nyuddannet flyttede Dworkin i Holland. Hendes mål var at interviewe hollandske anarkister i Provo bevægelsen, som demonstrerede gennem gadeteater. Hun blev gift med den hollandske anarkist Cornelius (Iwan) Dirk de Bruin, men ægteskabet var voldeligt og Dworkin lod sig skille i 1971. Grundet fattigdom var Dworkin nød til at vende sig til prostitution. Det var i denne periode Dworkin mødte Ricki Ambrams, som også var feminist og prostitueret. Ambrams gav hende husly og introducerede hende til radikal feministisk teori fra USA. Sammen begyndte de at skrive bogen som Dworkin senere ville udgive i USA med titlen Woman Hating.

Tilbage til New York og feministisk aktivisme 
Efter sin tid i Holland bosatte Dworkin sig i New York City. Her begyndte hun at engagere sig i den amerikanske radikal feministiske bevægelse med et fokus på vold mod kvinder. Inden for bevægelsen var hun især kendt for hendes passionerede taler, såsom hendes tale "I Want a Twenty-Four-Hour Truce Where There Is No Rape", som hun gav i 1983 til Midwest Regional Conference of the National Organization for Changing Men (senere omdøbt til National Organizaiton for Men Against Sexism). I denne tid deltog hun også i demonstrationer mod apartheid i Sydafrika.

Anti-porno aktivisme
I 1981 udgav Dworkin Pornography: Men Possesing Women, hvor hun argumenter at pornoindustrien dehumaniserer og sætter kvinder i fare, både i dens produktion (gennem den vold som kvindelige pornoskuespillere oplever) og gennem de samfundsmæssige konsekvenser dens erotisering af dominans, ydmygelse og vold mod kvinder kan lede til.

Bibliografi 

 Woman Hating: A Radical Look at Sexuality. New York: Penguin Books. 1974. ISBN 978-0452268272
 Our Blood: Prophecies and Discourses on Sexual Politics. New York: Harper & Row. 1976. ISBN 978-0060111168.
 Pornography: Men Possessing Women.  London: Women's Press. 1981. ISBN 978-0704338760.
 Right-Wing Women: The Politics of Domesticated Females. London: Women's Press. 1983. ISBN 978-0704339071.
 Intercourse. New York: Free Press. 1987. ISBN 978-0029079706.
 Letters from a War Zone: Writings.1976-1989. New York: E.P. Dutton. 1989. ISBN 978-0525248248.
 Life and Death: Unapologetic Writings on the Continuing War Against Women. London: Virago. 1997. ISBN 978-1860493607.
 Scapegoat: The Jews, Israel, and Women's Liberation. New York: Free Press. 2000. ISBN 978-0684836126.
 Heartbreak: The Political Memoir of a Feminist Militant. New York: Basic Books. 2002. ISBN 978-0465017546.

Kilder 

 Havard om Dworkin 
 New York Times 1965 - om Dworkins sag
 Dworkins tale på Duke University, 1985

Eksterne links 

 Online Bibliotek af Andrea Dworkins værker
 Mindeside for Andrea Dworkin

Feminister fra USA
Faglitterære forfattere fra USA
Personer fra New Jersey
Jøder fra USA